Diari Oficial de la Generalitat Valenciana


Sumari del DOGV 5630, del 31-10-2007 (2007/13572)

ACORD de 26 d'octubre de 2007, del Consell, pel qual es declara paratge natural municipal l'enclavament denominat Serra de l'Ombria-Pou Clar, en el terme municipal d'Ontinyent.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5630

Data del DOGV
:   31-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13742


Data del document
:   26-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Ontinyent
    * municipi
    * legislació
    * reserva natural

ACORD de 26 d'octubre de 2007, del Consell, pel qual es declara paratge natural municipal l'enclavament denominat Serra de l'Ombria-Pou Clar, en el terme municipal d'Ontinyent. [2007/13256]
El Consell, en la reunió del dia 26 d'octubre de 2007, va adoptar l'acord següent:
L'espai de la Serra de l'Ombria-Pou Clar posseïx valors de gran interés per a la seua declaració com a paratge natural municipal: ecològics, hidrogeològics, paisatgístics, historicoculturals i d'ús recreatiu. A més inclou paratges emblemàtics per als habitants d'Ontinyent, com és el cas de Gamellons, Fuset, el Barranc dels Tarongers o el Pou Clar.
El paratge comprén la serra de l'Ombria d'Ontinyent, que pertany a la serra del Benicadell, i els principals barrancs del riu Clarià que connecten amb aquesta: barranc de Morera, barranc del Gorgorròbio, barranc del Port i la Lloma Rasa, barranc Gran i barranc del Pou Clar. També s'inclouen alguns barrancs més xicotets que aboquen als anteriors: barranc de Borràs, barranquet de Pola, barranquet de Santa Rosa i barranc del Rei.
El paratge a causa de les seues característiques i extensió presenta una gran diversitat d'hàbitats que li conferixen un elevat valor ambiental. La major part de la muntanya es va veure afectada en el 1994 per un devastador incendi, en l'actualitat es troben en procés de regeneració. Dins de l'espai podem trobar comunitats aquàtiques, entre les que destaca la llentilla d'aigua (Lemna gibba); bosquets de ribera amb freixes de flor (Fraxinus ornus), oms (Ulmus minor), xops (Populus nigra), àlbers (Populus alba) i lledoners (Celtis australis); matolls de regeneració postincendi dominats per coscollars; carrascars i pinedes que van sobreviure a l'incendi; i vegetació rupícola amb endemismes com Biscutella montana, Sarcocapnos saetabensis i Teucrium thymifolium. També destaca la presència d'un endemisme propi del subsector diànic com la Centaurea mariolensis.
La fauna que habita en l'espai té un especial interés, de fet, constituïx una de les principals raons per a la protecció d'aquest. Els barrancs existents en la zona constituïxen un important refugi per a moltes espècies. La seua morfologia oferix condicions ideals per a la nidificació d'espècies d'interés, entre aquestes algunes rapaces. L'ornitofauna és el millor indicador de la qualitat ambiental d'aquesta zona. Algunes de les espècies d'avifauna existents estan incloses en el Catàleg valencià d'espècies amenaçades de fauna, com és el cas del Bubo bubo i Falco peregrinus. Altres aus protegides són Aegithalos caudatus, Apus apus, Athene noctua, Certhia brachydactyla, Hirundo rustica, Erithacus rubercula, Lanius senator, Luscinia megarhynchos, Oriolus oriolus, Otus scops, Parus ater, Parus major, Tyto alba i Upupa epops. A més de la bona representació d'aus, es presenten altres espècies protegides com certs amfibis (Bufo bufo o Alites obstetricans), mamífers (Crocidura russula, Erinaceus europaeus, Suncus etruscus) i rèptils (Blanus cinereus, Elaphe scalaris, Malpolon monspessulanus, Podarcis hispanica, Tarentola mauritanica).
El barranc del Pou Clar, origen del riu Clarià, constituïx un fita de referència per als habitants de la zona. Aquest curs fluvial es troba en òptim estat de conservació, amb aigües de bona qualitat i un cabal pràcticament permanent. Els tolls d'aigua transparent, salts i basses que es formen en el seu recorregut, inviten al bany en els mesos de calor, rebent un gran nombre de visitants durant el període estival.
El paratge oferix a la vista gran diversitat de formes, textures i colors que li proporciona una singular bellesa. L'orografia de la serra i els seus barrancs, fonamentalment en els seus trams de capçalera, encaixats a gran profunditat entre parets escarpades, juntament amb la resta de característiques del medi físic i biòtic, conformen unes panoràmiques de gran atractiu.
La serra de l'Ombria-Pou Clar també destaca des del punt de vista geològic. El barranc de Bocairent presenta un alt interés a nivell didàctic, ja que en aquest es poden diferenciar clarament la disposició dels estrats, plecs i falles en materials calcaris. A això cal afegir els nombrosos avencs i coves presents en el paratge, entre els quals mereix ressaltar-se l'avenc Gran, l'avenc del Pla de Botifarres i la cova de la Soterranya.
Finalment cal incidir en el patrimoni cultural que trobem dins de l'àrea que s'ha de protegir. Els barrancs dels Tarongers i de Bocairent alberguen uns quants molins hidràulics, procedents dels segles XIII al XV que formen part del patrimoni històric d'Ontinyent. En el Pou Clar destaca l'existència d'unes obertures o perforacions tallades en les parets verticals en forma de finestres rectangulars que donen accés a xicotetes coves de gran valor arqueològic. A més en el paratge es localitzen cinc abrics de pintures rupestres prehistòriques declarats bé d'interés cultural: abric del Gegant, abrics de la Monja I i II, balma de la Fabriqueta i abric de la Creu. Finalment, en la capçalera del riu s'han trobat altres importants jaciments arqueològics. És el cas de la cova de la Pólvora, la coveta de Guerola, el cagalló del Gegant, la balma de Bas, la cova Gran de Patiràs i la cova del Garrofer entre altres.
Per tot això, i a iniciativa de l'Ajuntament d'Ontinyent, la Generalitat, en l'exercici de les seues competències autonòmiques en la matèria, considera necessària la declaració d'un règim especial de protecció i conservació dels valors naturals d'aquest espai.
Així, la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, establix la figura de protecció denominada paratge natural municipal, que es regula posteriorment pel Decret 161/2004, de 3 de setembre, del Consell, que s'adapta a les característiques d'aquest enclavament i permet la via jurídica idònia per a la consecució dels objectius previstos.
Per això, en vista dels valors naturals i l'interés d'aquest, de l'interés de l'Ajuntament d'Ontinyent, i havent-se complit els tràmits previstos en el Decret 161/2004, de 3 de setembre, del Consell, de regulació dels paratges naturals municipals, i a proposta del conseller de Medi Ambient, Aigua, Urbanisme i Habitatge, el Consell
ACORDA
Primer. Objecte
1. Es declara paratge natural municipal la zona denominada Serra de l'Ombria-Pou Clar, en el terme municipal d'Ontinyent, i s'establix per a aquest un règim jurídic de protecció, d'acord amb les normes bàsiques contingudes en la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.
2. Per raó de l'interés botànic, ecològic, geomorfològic i paisatgístic del paratge natural municipal, aquest règim jurídic està orientat a protegir la integritat dels ecosistemes naturals, i no s'admet ús o activitat que pose en perill la conservació dels valors que motiven la seua declaració.
Segon. Àmbit territorial
1. El paratge natural municipal es localitza en el terme municipal d'Ontinyent, en la província de València, la seua delimitació descriptiva i gràfica figura en els annexos I i II del present acord, respectivament.
2. En cas de discrepància entre la delimitació descriptiva i la delimitació gràfica prevaldrà la primera d'aquestes.
Tercer. Administració i gestió
1. L'administració i la gestió del paratge natural municipal correspon a l'Ajuntament d'Ontinyent.
2. La direcció general amb competències en espais naturals protegits designarà un tècnic dels Serveis Territorials de València de la conselleria de Medi Ambient, Aigua, Urbanisme i Habitatge, el qual prestarà assistència tècnica i assessorament en la gestió del paratge natural municipal.
Quart. Règim de protecció
Amb caràcter general, poden continuar duent-se a terme les activitats tradicionals compatibles amb les finalitats que motiven aquesta declaració, d'acord amb les seues regulacions específiques i amb el que ha establit el present acord i el corresponent Pla especial de protecció del Paratge Natural Municipal Serra de l'Ombria-Pou Clar.
En l'àmbit del paratge natural municipal les competències de les administracions públiques s'exerciran de manera que queden preservats tots els valors geomorfològics, botànics, ecològics, paisatgístics i naturals del paratge natural municipal, avaluant amb especial atenció els possibles impactes ambientals produïts per les actuacions exteriors a aquest.
Cinqué. Pla especial de protecció
1. Per raó del que establix l'article 7 del Decret 161/2004, de 3 de setembre, del Consell, de regulació dels paratges naturals municipals, s'aprova el Pla especial de protecció del Paratge Natural Municipal Serra de l'Ombria-Pou Clar en el terme municipal d'Ontinyent.
2. En l'annex III d'aquest acord s'inclou la part dispositiva del citat Pla especial de protecció del Paratge Natural Municipal Serra de l'Ombria-Pou Clar.
3. Les disposicions del Pla especial de protecció seran vinculants tant per a les administracions públiques com per als particulars.
Sisé. Consell de Participació del Paratge Natural Municipal
1. Es crea el Consell de Participació del Paratge Natural Municipal Serra de l'Ombria-Pou Clar com a òrgan col·legiat de caràcter consultiu, amb la finalitat de col·laborar en la gestió i canalitzar la participació dels propietaris i interessos socials i econòmics afectats.
2. El Consell de Participació estarà format per:
a) Tres representants triats per l'Ajuntament d'Ontinyent, un dels quals actuarà com a secretari del Consell de Participació.
b) Un representant de la direcció general amb competències en matèria forestal en els Serveis Territorials de València, de la conselleria de Medi Ambient, Aigua, Urbanisme i Habitatge.
c) Un representant de la Confederació Hidrogràfica del Xúquer.
d) Un representant de la direcció general amb competències en espais naturals protegits en els serveis territorials de València, de la conselleria de Medi Ambient, Aigua, Urbanisme i Habitatge.
e) Dos representants dels interessos socials, institucionals o econòmics, afectats o que col·laboren en la conservació dels valors naturals a través de l'activitat científica, l'acció social, l'aportació de recursos de qualsevol classe o els objectius de la qual coincidisquen amb la finalitat de l'espai natural protegit.
L'Ajuntament pot proposar la modificació de la composició del Consell de Participació per a donar cabuda a altres representants de col·lectius amb interessos en el paratge natural municipal. La modificació de la composició del Consell de Participació ha de ser aprovada per acord.
3. El Consell de Participació del Paratge Natural Municipal Serra de l'Ombria-Pou Clar es constituirà en el termini de sis mesos des de la declaració d'aquest.
Seran funcions d'aquest òrgan col·legiat de caràcter consultiu les previstes en l'article 50 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.
4. El president del Consell de Participació serà nomenat per l'Ajuntament d'Ontinyent d'entre els membres del Consell.
5. A fi d'establir un funcionament adequat en l'actuació del Consell de Participació es poden aprovar unes normes internes de funcionament.
Seté. Execució i desenvolupament
S'autoritza el conseller de Medi Ambient, Aigua, Urbanisme i Habitatge perquè, en el marc de les seues competències, dicte el que siga necessari per a l'execució i el desenvolupament del present acord.
Huité. Efectes i revisió
1. El present acord produirà efectes a partir del dia que es publique en el Diari Oficial de la Comunitat Valenciana.
2. Qualsevol modificació del que establix el present acord ha de ser aprovada al seu torn per acord del Consell, i han de seguir-se en aquest cas els mateixos tràmits.
Contra el present acord, els interessats poden interposar recurs contenciós-administratiu en el termini de dos mesos, comptadors a partir de l'endemà de la publicació d'aquest acord al Diari Oficial de la Comunitat Valenciana, davant de la sala contenciosa-administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciós-administrativa.
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
València, 26 d'octubre de 2007
El vicepresident primer i secretari del Consell,
VICENTE RAMBLA MOMPLET
ANNEX I
Delimitació del Paratge Natural Municipal Serra de l'Ombria-Pou Clar
1. àmbit territorial:
L'àmbit territorial del Paratge Natural Municipal Serra de l'Ombria-Pou Clar queda definit per les següents parcel·les cadastrals del terme municipal d'Ontinyent:
A. Parcel·les en barrancs:
- Parcel·les 9004 i 9007 del polígon 1.
- Parcel·les 9002 i 9005 del polígon 15.
- Parcel·les 9003 i 9004 del polígon 16.
- Parcel·la 9004 del polígon 17.
- Parcel·la 9014 del polígon 18.
- Parcel·les 9002, 9006, 9007, 9011, 9014, 9021 i 9022 del polígon 19.
- Parcel·la 9013 del polígon 20.
- Parcel·les 9006, 9007, 9013 i 9014 del polígon 21.
- Parcel·les 9005, 9006, 9009, 9011, 9012 i 9013 del polígon 22.
- Parcel·les 9004, 9005, 9008 i 9009 del polígon 23.
- Parcel·les 9006, 9007, 9011, 9012, 9014, 9015, 9016, 9017 i 9020 del polígon 24.
- Parcel·les 9001, 9002, 9003 i 9005 del polígon 25.
- Parcel·les 9003 i 9004 del polígon 26.
- Parcel·les 9001 i 9002 del polígon 27.
- Parcel·les 9006, 9011 i 9012 del polígon 28.
- Parcel·les 9001, 9009, 9010 i 9017del polígon 29.
- Parcel·les 9002 i 9009 del polígon 30.
- Parcel·la 9001 del polígon 31.
- Parcel·les 9004 i 9009 del polígon 32.
- Parcel·les 9003 i 9004 del polígon 33.
- Parcel·la 9001 del polígon 34.
B. Parcel·les en la muntanya:
- Parcel·les 28, 29, 9001 i 9003 del polígon 12.
- Parcel·les 1, 2, 3, 4, 5, 10, 12, 15, 17, 18, 32, 34, 9001, 9002, 9003, 9004, 9007, 9008 i 9009 del polígon 13.
- Parcel·les 248, 9001, 9002 i 9003 del polígon 14.
- Parcel·les 43, 44, 45, 46, 56, 9001, 9003, 9004, 9006 i 9062 del polígon 15.
- Parcel·les 431, 433, 562 i 9028 del polígon 16.
- Parcel·les 29, 35, 36, 37, 38, 39, 40, 41, 42, 43, 9001, 9003, 9004, 9008, 9009, 9012, 9013, 9015 i 9028 del polígon 19.
- Parcel·les 60 i 9004 del polígon 20.
- Parcel·les 7, 14, 15, 20, 21, 22, 23, 24, 9001, 9002, 9003, 9004, 9007, 9008 i 9010 del polígon 22.
- Parcel·les 1, 11, 13, 14, 9001, 9002 i 9003 del polígon 23.
- Parcel·les 1, 2, 3, 4, 5, 6, 7, 8, 9, 10, 14, 15, 16, 17, 20, 21, 22, 24, 25, 26, 27, 28, 29, 31, 32, 33, 9004, 9005, 9008, 9009, 9010, 9013, 9018, 9019 i 9021del polígon 24.
- Parcel·les 2, 4, 5, 6, 7, 8, 10, 11, 12, 16, 9004, 9006, 9007 i 9008 del polígon 25.
- Parcel·les 3, 6 i 9006 del polígon 26.
2. Delimitació geogràfica:
El paratge queda delimitat pel polígon els vèrtexs del qual amb les seues corresponents coordenades, que consideren el sistema de referència European Datum 1950 (ED 50) i el sistema cartogràfic UTM (fus 30 N), s'inclouen en un arxiu que es troba a disposició de qui desitge consultar-lo en format digital en les dependències de la Direcció General de Gestió del Medi Natural.
3. La superfície total
La superfície total del paratge és de 2857,627 ha.ANNEX III
PART DISPOSITIVA DEL PLA ESPECIAL DE PROTECCIÓ DEL PARATGE NATURAL MUNICIPAL SERRA DE L'OMBRIA-POU CLAR, EN EL TERME MUNICIPAL D'ONTINYENT.
títol i
disposicions generals
Article 1. Naturalesa del pla
Aquest Pla especial (d'ara endavant, PE) es redacta a l'empara de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana. Constituïx, per tant, un dels plans especials previstos en els articles 177 i següents del Reglament d'ordenació i gestió territorial i urbanística aprovat per mitjà del Decret 67/2006, de 19 de maig, del Consell, modificat pel Decret 36/2007, de 13 d'abril.
Article 2. Finalitat
L'objectiu genèric pel qual es redacta aquest PE és l'establiment de les mesures necessàries per a garantir la protecció del Paratge Serra de l'Ombria-Pou Clar per raó de la conservació i la millora dels seus valors ecològics, hidrogeològics, culturals i paisatgístics que presenta. El PE constituïx, per tant, el marc que regularà el règim de l'espai natural, els usos i activitats i l'ús públic d'aquest.
Article 3. Àmbit
1. L'àmbit territorial del Paratge Natural Municipal Serra de l'Ombria-Pou Clar queda definit per les següents parcel·les cadastrals del terme municipal d'Ontinyent:
Parcel·les en terrenys forestals:
POL PARC TITULARITAT
12 29 Generalitat
12 28 Generalitat
12 9003 Generalitat
12 9001 Estat. Ministeri d'Obres Públiques
13 18 Generalitat
13 34 Generalitat
13 10 Generalitat
13 12 Generalitat
13 9008 Generalitat
13 15 Generalitat
13 17 Generalitat
13 2 Generalitat
13 1 Generalitat
13 9007 Generalitat
13 9002 Generalitat
13 32 Generalitat
13 9004 Generalitat
13 5 Generalitat
13 9009 Generalitat
13 4 Generalitat
13 3 Generalitat
13 9001 Generalitat
13 9003 Generalitat
14 9003 Generalitat
14 9002 Generalitat
14 248 Generalitat
14 9001 Generalitat
15 9003 Generalitat
15 45 Generalitat
15 9001 Generalitat
15 46 Generalitat
15 44 Generalitat
15 9006 Generalitat
15 56 Generalitat
15 9004 Estat. Ministeri d'Obres Públiques
15 43 Generalitat
15 9062 Generalitat
16 9028 Estat. Ministeri d'Obres Públiques
16 431 Aj. Ontinyent
16 433 Aj. Ontinyent
16 562 Aj. Ontinyent
19 42 Generalitat
19 43 Generalitat
19 9003 Generalitat
19 9015 Generalitat
19 39 Generalitat
19 9009 Generalitat
19 9008 Generalitat
19 40 Generalitat
19 41 Generalitat
19 9013 Generalitat
19 9012 Generalitat
19 29 Generalitat
19 35 Generalitat
19 9028 Generalitat
19 36 Generalitat
19 37 Generalitat
19 38 Generalitat
19 9004 Generalitat
19 9001 Generalitat
20 9004 Generalitat
20 60 Generalitat
22 20 Generalitat
22 7 Generalitat
22 9010 Generalitat
22 22 Generalitat
22 21 Generalitat
22 9007 Generalitat
22 9008 Generalitat
22 15 Generalitat
22 9003 Generalitat
22 9004 Generalitat
22 9002 Generalitat
22 9001 Generalitat
22 14 Generalitat
22 24 Generalitat
22 23 Generalitat
23 13 Generalitat
23 11 Generalitat
23 9003 Generalitat
23 9001 Generalitat
23 1 Aj. Ontinyent
23 9002 Generalitat
23 14 Generalitat
24 9019 Generalitat
24 29 Generalitat
24 28 Generalitat
24 9018 Generalitat
24 9 Generalitat
24 9009 Generalitat
24 32 Generalitat
24 24 Generalitat
24 10 Generalitat
24 27 Generalitat
24 7 Generalitat
24 8 Generalitat
24 4 Generalitat
24 6 Generalitat
24 9021 Generalitat
24 22 Generalitat
24 3 Generalitat
24 2 Generalitat
24 5 Generalitat
24 9005 Generalitat
24 20 Generalitat
24 17 Generalitat
24 21 Generalitat
24 9013 Generalitat
24 9004 Generalitat
24 16 Generalitat
24 14 Generalitat
24 31 Generalitat
24 9010 Generalitat
24 1 Generalitat
24 9008 Generalitat
24 33 Generalitat
24 25 Generalitat
24 15 Generalitat
24 26 Generalitat
25 16 Generalitat
25 8 Aj. Ontinyent
25 9004 Generalitat
25 10 Aj. Ontinyent
25 9006 Generalitat
25 12 Generalitat
25 9008 Generalitat
25 9007 Generalitat
25 6 Generalitat
25 5 Generalitat
25 7 Generalitat
25 11 Generalitat
25 4 Generalitat
25 2 Generalitat
26 9006 Generalitat
26 6 Aj. Ontinyent
26 3 Aj. Ontinyent
Parcel·les en barrancs:
POL PARC TITULARITAT
1 9004 Estat M. Medi Ambient. CHX
1 9007 Estat M. Medi Ambient. CHX
15 9002 Estat M. Medi Ambient. CHX
15 9005 Estat M. Medi Ambient. CHX
16 9004 Estat M. Medi Ambient. CHX
16 9003 Estat M. Medi Ambient. CHX
17 9004 Estat M. Medi Ambient. CHX
18 9014 Estat M. Medi Ambient. CHX
19 9002 Estat M. Medi Ambient. CHX
19 9022 Estat M. Medi Ambient. CHX
19 9014 Estat M. Medi Ambient. CHX
19 9021 Estat M. Medi Ambient. CHX
19 9011 Estat M. Medi Ambient. CHX
19 9006 Estat M. Medi Ambient. CHX
19 9007 Estat M. Medi Ambient. CHX
20 9013 Estat M. Medi Ambient. CHX
21 9013 Estat M. Medi Ambient. CHX
21 9006 Estat M. Medi Ambient. CHX
21 9014 Estat M. Medi Ambient. CHX
21 9007 Estat M. Medi Ambient. CHX
22 9011 Estat M. Medi Ambient. CHX
22 9012 Estat M. Medi Ambient. CHX
22 9013 Estat M. Medi Ambient. CHX
22 9006 Estat M. Medi Ambient. CHX
22 9009 Estat M. Medi Ambient. CHX
22 9005 Estat M. Medi Ambient. CHX
23 9009 Estat M. Medi Ambient. CHX
23 9008 Estat M. Medi Ambient. CHX
23 9004 Estat M. Medi Ambient. CHX
23 9005 Estat M. Medi Ambient. CHX
24 9020 Estat M. Medi Ambient. CHX
24 9017 Estat M. Medi Ambient. CHX
24 9016 Estat M. Medi Ambient. CHX
24 9014 Estat M. Medi Ambient. CHX
24 9011 Estat M. Medi Ambient. CHX
24 9015 Estat M. Medi Ambient. CHX
24 9012 Estat M. Medi Ambient. CHX
24 9006 Estat M. Medi Ambient. CHX
24 9007 Estat M. Medi Ambient. CHX
25 9003 Estat M. Medi Ambient. CHX
25 9005 Estat M. Medi Ambient. CHX
25 9001 Estat M. Medi Ambient. CHX
25 9002 Estat M. Medi Ambient. CHX
26 9003 Estat M. Medi Ambient. CHX
26 9004 Estat M. Medi Ambient. CHX
27 9002 Estat M. Medi Ambient. CHX
27 9001 Estat M. Medi Ambient. CHX
28 9011 Estat M. Medi Ambient. CHX
28 9012 Estat M. Medi Ambient. CHX
28 9006 Estat M. Medi Ambient. CHX
29 9010 Estat M. Medi Ambient. CHX
29 9009 Estat M. Medi Ambient. CHX
29 9001 Estat M. Medi Ambient. CHX
29 9017 Estat M. Medi Ambient. CHX
30 9009 Estat M. Medi Ambient. CHX
30 9002 Estat M. Medi Ambient. CHX
31 9001 Estat M. Medi Ambient. CHX
32 9004 Estat M. Medi Ambient. CHX
32 9009 Estat M. Medi Ambient. CHX
33 9003 Estat M. Medi Ambient. CHX
33 9004 Estat M. Medi Ambient. CHX
34 9001 Estat M. Medi Ambient. CHX
Encara que es troben dins de l'àrea del paratge, s'exclouen de la declaració els enclavaments corresponents a les següents parcel·les cadastrals:
POL PARC TITULARITAT
20 61 Propietat particular
22 11 Propietat particular
22 10 Propietat particular
22 9 Propietat particular
22 8 Propietat particular
19 58 Propietat particular
22 12 Propietat particular
22 13 Propietat particular
23 12 Propietat particular
24 11 Propietat particular
23 10 Propietat particular
24 12 Propietat particular
24 30 Propietat particular
13 13 Propietat particular
13 14 Propietat particular
13 8 Propietat particular
13 9 Propietat particular
13 35 Propietat particular
15 9060 Propietat particular
15 47 Propietat particular
15 48 Propietat particular
15 49 Propietat particular
15 9059 Propietat particular
15 50 Propietat particular
15 9058 Propietat particular
15 52 Propietat particular
15 51 Propietat particular
19 57 Propietat particular
15 55 Propietat particular
19 33 Propietat particular
19 32 Propietat particular
19 31 Propietat particular
19 30 Propietat particular
19 28 Propietat particular
19 27 Propietat particular
19 9100 Propietat particular
19 34 Propietat particular
25 13 Propietat particular
24 23 Propietat particular
24 9022 Propietat particular
2. Els límits del paratge natural municipal són els següents:
- L'àrea de serra que s'ha de protegir queda delimitada al nord i nord-est pel límit dels terrenys forestals públics, i a l'est, al sud i l'oest per les fites amb els termes municipals d'Agullent, Banyeres de Mariola i Bocairent respectivament.
- L'àrea que s'ha de protegir dels barrancs quedarà delimitada pels límits del domini públic hidràulic i les parcel·les públiques municipals.
3. La superfície total del paratge és de 2.857,627 ha.
4. Els terrenys inclosos en el Paratge Natural Municipal Serra de l'Ombria-Pou Clar tenen la titularitat indicada en la taula anterior.
Article 4. Efectes
1. De conformitat amb el que disposa l'article 42 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, el PE s'ajustarà al que preveu la legislació urbanística.
2. Les determinacions d'aquest PE seran d'aplicació directa, i prevaldran sobre el planejament urbanístic municipal.
3. El planejament urbanístic municipal que s'aprove després de l'entrada en vigor d'aquest PE ha d'ajustar-se a les determinacions protectores contingudes en aquest, assignant les classificacions i qualificacions del sòl d'acord amb les normes i criteris ací establits, de manera que es respecten les limitacions d'ús imposades pel PE.
4. Les determinacions d'aquest PE s'entendran sense perjudici de les contingudes en les legislacions sectorials i en particular de les normes, reglaments o plans que s'aproven per al desenvolupament i compliment de la finalitat protectora d'aquest pla com també les d'aquells destinades a la millora de la qualitat de vida dels ciutadans i el desenvolupament sostenible. En el cas que la normativa continguda en aquest PE siga més detallada o protectora s'aplicarà aquesta amb preferència sobre la continguda en la legislació sectorial, sempre que no estiga en contradicció amb la finalitat d'aquesta. En tot cas l'aprofitament urbanístic dels terrenys es realitzarà d'acord amb les previsions d'aquest PE.
Article 5. Tramitació, vigència i revisió
1. El PE es tramitarà segons la legislació vigent.
2. Les determinacions del PE entraran en vigor a partir del dia de la publicació en el Diari Oficial de la Comunitat Valenciana i seguiran vigents fins que no es revise el pla, per haver canviat suficient les circumstàncies o els criteris que han determinat la seua aprovació.
3. La revisió o la modificació de les determinacions del PE poden realitzar-se en qualsevol moment seguint els mateixos tràmits que s'hagen seguit per a la seua aprovació.
Article 6. Contingut
El contingut de la documentació del PE es correspon amb el que disposa l'article 183 del Reglament d'ordenació i gestió territorial i urbanística aprovat per mitjà de Decret 67/2006, de 19 de maig, del Consell. I en concret, inclou els apartats següents:
1. Memòria informativa i justificativa:
Inclou els aspectes descriptius i justificatius, així com els estudis complementaris necessaris per al desenvolupament de l'ordenació, d'acord amb els objectius que justifiquen la seua elaboració.
2. Normativa:
La normativa del present PE es dividix en dos apartats. El primer es troba dedicat a l'establiment de normes generals per a la protecció de recursos naturals i per a la regulació de determinades activitats que incidixen en el medi natural. El segon es dedica a l'establiment de normes específiques per a la protecció d'espais determinats segons els valors que inclouen.
3. Plànols
El PE especial inclou també els plànols següents:
I) Plànols d'informació
II) Plànols d'ordenació
4. Ferramentes de gestió: projecte d'ordenació integral.
5. Normes per a la gestió.
6. Mecanismes de finançament.
7. Règim sancionador.
Article 7. Interpretació
1. En la interpretació d'aquest PE ha d'atendre's el que resulte de la seua consideració com un tot unitari, utilitzant sempre la memòria informativa i justificativa com a document en què es contenen els criteris i principis que han orientat la redacció del pla.
2. En cas de conflicte entre les normes de protecció i els documents gràfics del PE prevaldran les primeres, excepte quan la interpretació derivada dels plànols estiga recolzada també per la memòria de tal manera que es faça patent l'existència d'algun error material en les normes.
3. En l'aplicació d'aquest PE prevaldrà aquella interpretació que comporte un major grau de protecció dels valors naturals de l'àmbit del pla.
4. En qualsevol supòsit no previst en el present PE, serà preceptiu l'informe favorable de l'Ajuntament d'Ontinyent, sense perjudici de les competències sectorials que puguen existir.
Article 8. Règimen d'avaluació d'impacte ambiental
Els projectes, obres i activitats que es realitzen o implanten en l'àmbit territorial del paratge se sotmetran al règim d'avaluació ambiental establit en la legislació sectorial autonòmica valenciana sobre avaluació de l'impacte ambiental.
Article 9. Autoritzacions i informes previs
1. Aquesta normativa, en les seues normes generals i normes particulars, especifica les actuacions, plans i projectes l'execució dels quals requerix autorització especial de l'Ajuntament d'Ontinyent, de la conselleria competent en matèria de medi ambient o de la Confederació Hidrogràfica del Xúquer.
2. Les autoritzacions anteriors s'atorgaran sense perjudici de l'obligació d'obtindre les llicències o autoritzacions que siguen aplicables amb caràcter sectorial a determinades activitats, com també en concordança amb el que establix la present normativa.
TÍTOL II
NORMES GENERALS DE REGULACIÓ
D'USOS I ACTIVITATS
CAPÍTOL I
NORMES SOBRE PROTECCIÓ
DE RECURSOS DE DOMINI PÚBLIC
SECCIÓ 1ª
PROTECCIÓ DE RECURSOS HIDROLÒGICS
Article 10. Qualitat de l'aigua
Amb caràcter general queden prohibits aquells usos i activitats que contribuïsquen a deteriorar la qualitat de les aigües, com també aquelles actuacions, obres i infraestructures que puguen dificultar el flux hídric o suposen manifestament un maneig abusiu d'aquest i dels seus recursos naturals.
A fi de protegir la qualitat de les aigües s'ha de vetllar per l'estricte compliment de la legislació vigent en matèria d'extracció d'aigües, abocaments i depuració. A més a més, es recordarà a les associacions agràries la necessitat del compliment del Codi valencià de bones pràctiques agràries aprovat per Ordre de 29 de març de 2000 de la conselleria d'Agricultura, Pesca i Alimentació.
Article 11. Llits, riberes i marges dels cursos d'aigua
1. Es mantindran les condicions naturals del llit del riu, i estan prohibides les obres, construccions amb caràcter provisional o permanent, que puguen alterar o dificultar el curs de les aigües, no pot realitzar-se, en cap cas, la canalització o dragatge, excepte en aquells casos necessaris per a obres autoritzades de condicionament o neteja dels llits.
2. Seran compatibles amb la protecció del paratge, les actuacions de manteniment de llits i gestió de recursos hídrics que ha de realitzar la Confederació Hidrogràfica del Xúquer en l'àmbit de les seues competències.
3. En la zona de domini públic hidràulic, com també en els marges inclosos en les zones de servitud i de policia definides en la Llei d'aigües, es conservarà la vegetació de ribera, i no es permet la transformació a cultiu dels terrenys actualment erms o destinats a usos forestals. Es permetran tasques de neteja i desbrossament selectius quan existisca risc per a la seguretat de les persones o els béns en cas d'avinguda o quan existisca perill d'incendi.
4. De manera general, es prohibix l'ocupació del domini públic hidràulic i de la zona de servitud per instal·lacions o construccions de qualsevol tipus, permanents o temporals; com també l'extracció d'àrids, excepte en aquells casos necessaris per a obres autoritzades de condicionament o neteja dels llits. Per a les zones de servitud establides com a zones recreatives, s'atendrà al que han indicat les normes particulars.
Article 12. Protecció d'aigües subterrànies
1. Queda prohibit l'establiment de pous, rases, galeries o qualsevol dispositiu destinat a facilitar l'absorció pel terreny d'aigües residuals que puguen produir per la seua toxicitat o per la seua composició química i bacteriològica, la contaminació de les aigües superficials o profundes.
2. La construcció de fosses sèptiques per al sanejament d'edificacions o zones d'ús públic només pot ser autoritzada quan es donen suficients garanties que no suposen cap risc per a la qualitat de les aigües superficials o subterrànies.
Article 13. Abocaments
1. Es prohibix l'abocament sense depurar, directe o indirecte, de residus líquids, com també l'abocament o el depòsit permanent o temporal de qualsevol tipus de residus sòlid, runes o substàncies, qualsevol que siga la seua naturalesa, que constituïsquen o puguen constituir un perill de contaminació de les aigües o degradació del seu entorn; excepte en els casos de neteja d'acord amb el que preveu l'article 49 del Reglament del domini públic hidràulic.
2. Per a la concessió de llicència urbanística relacionada amb qualsevol activitat que puga generar abocaments de qualsevol naturalesa, s'exigirà la justificació del tractament que hagen de donar-se a aquests per a evitar la contaminació de les aigües superficials i subterrànies. El tractament d'aigües residuals ha de ser tal que s'ajuste a les condicions de qualitat exigides per al medi receptor; en tot cas, les aigües resultants no poden superar els límits establits en la legislació sectorial.
3. L'efectivitat de la llicència quedarà condicionada en tot cas a l'obtenció i la validesa posterior de l'autorització de vessament.
Article 14. Captacions d'aigua
Queden prohibides les obertures de nous pous o captacions d'aigua dins de l'àmbit del PE, excepte les destinades a satisfer les necessitats derivades de les infraestructures d'ús públic, sempre que es justifique aquesta com la via d'abastiment més indicada. En tot cas, han d'efectuar-se de manera que no provoquen repercussions negatives sobre el sistema hidrològic i la resta dels aprofitaments.
Article 15. Protecció de fonts, brolladors i surgències
Es prohibix amb caràcter general qualsevol actuació que puga modificar substancialment, en la seua configuració física o qualitat de les aigües, l'estat actual de les fonts i surgències naturals d'aigua, excepte aquelles obres realitzades per a la millora estètica o adequació ecològica que requeriran l'autorització de l'Ajuntament d'Ontinyent, sense perjudici de la resta d'autoritzacions necessàries segons la legislació vigent.
SECCIÓ 2ª
PROTECCIÓ DE SÒLS
Article 16. Moviment de terres i extracció d'àrids
1. De forma general, es prohibix l'extracció d'àrids o qualsevol moviment de terra en tot l'àmbit del paratge.
2. Quan es tracte de moviments de terra per a la ubicació d'una instal·lació permesa per aquest PE i autoritzada per l'administració corresponent o per a la correcció de talussos en perill d'erosió, es permetran sempre que es limiten a la mínima àrea d'actuació possible, complisquen les condicions establides en l'autorització i llicència urbanística necessàries i no suposen la destrucció o el deteriorament d'espècies vegetals protegides o de gran valor mediambiental.
3. S'autoritzaran de manera expressa els moviments de terra tendents a tornar a la situació originaria i integrar paisatgísticament els bancals o terrenys ocupats per instal·lacions abandonades o que han deixat de complir la funció que tenien. En tot cas, estaran subjectes a l'obtenció de la llicència urbanística, exceptuant les tasques de preparació i condicionament dels sòls relacionats amb l'activitat agrícola sempre que no afecten el domini públic hidràulic i la zona de servitud.
Article 17. Conservació de la coberta vegetal
1. Es consideren prioritàries, en l'àmbit del PE, totes aquelles actuacions que tendisquen a conservar la coberta vegetal com a mitjà per a evitar els processos erosius com també la recuperació de valors naturals i la restauració de funcions ecològiques del paisatge forestal i de ribera.
2. Els treballs de repoblació o d'ajudes a la regeneració natural s'atendran a un projecte tècnic específic aprovat per la conselleria competent en matèria de medi ambient previ informe favorable de l'Ajuntament d'Ontinyent.
3. Els treballs de restauració de la coberta vegetal, de repoblació o ajudes a la regeneració natural que tinguen lloc en el llit públic hidràulic o servitud, es realitzaran sota els criteris de la Confederació Hidrogràfica del Xúquer i després de l'informe previ favorable de l'Ajuntament d'Ontinyent.
4. Els treballs de restauració de la coberta vegetal, de repoblació o d'ajudes a la regeneració natural, estaran dirigits a la conservació i la recuperació de les formacions vegetals autòctones, tant en les zones forestals com en els barrancs.
Article 18. Pràctiques de conservació de sòls
1. Es prohibix la destrucció de bancals i marges d'aquests; com també les transformacions agrícoles i tasques que posen en perill la seua estabilitat o suposen la seua eliminació.
2. D'acord amb el que disposa l'article 28 de la Llei forestal de la Comunitat Valenciana, l'administració competent en matèria de medi ambient tindrà compte de l'estabilització i la regeneració dels terrenys situats en vessants, amb terrasses o bancals que hagen deixat de ser conservats o s'abandonen com a sòls agrícoles.
3. Es prohibix amb caràcter general la rompuda de terrenys amb vegetació silvestre per a establiment de noves àrees de cultiu.
4. Es prohibixen els abancalaments de sòls, excepte en projectes de correcció de talussos.
5. Sempre que la realització d'una obra estiga acompanyada de la generació de talussos per desmunt o terraplé, serà obligatòria la fixació d'aquests per mitjà de repoblació vegetal amb espècies pròpies de la zona o elements naturals. Excepcionalment, quan no existisquen altres solucions, es poden permetre les actuacions d'obra civil sempre que siguen tractades per mitjà de tècniques d'integració paisatgística.
SECCIÓ 3ª
PROTECCIÓ DE LA VEGETACIÓ SILVESTRE
Article 19. Formacions vegetals silvestres
Es consideren formacions vegetals silvestres subjectes a les determinacions del present pla, totes aquelles no cultivades o resultants de l'activitat agrícola. Aquesta determinació no inclou la vegetació adventícia que acompanya els cultius ni les formacions ruderals i nitròfiles que colonitzen els carrers, vials, parets, cunetes, abocadors, enderrocs, erms i altres àrees molt antropitzades.
Article 20. Tala i recol·lecció
1. Sense perjudici del que disposa l'article 17 d'aquests normes, es prohibix la recol·lecció total o parcial de tàxons vegetals per a fins comercials.
2. Queden sotmeses al procediment d'estimació d'impacte ambiental les actuacions necessàries per a la defensa contra incendis forestals que plantegen derrocar, talar o mutilar peus dels tàxons de major interés per a la conservació.
3. La tala i la recol·lecció total o parcial de les espècies vegetals estarà sotmesa a les disposicions de l'Ordre de 20 de desembre de 1985, de la conselleria d'Agricultura i Pesca, sobre la protecció d'espècies endèmiques amenaçades com també a la legislació sectorial aplicable.
4. La recollida de parts o de llavors, així com l'extracció de les arrels o altres parts subterrànies de les plantes silvestres no incloses en els annexos de l'Ordre de 20 de desembre de 1985, de la conselleria d'Agricultura i Pesca, sobre la protecció d'espècies endèmiques amenaçades, podrà regular-se i fins i tot prohibir-se per motius científics, educatius o de conservació de les espècies de què es tracte.
5. Es permet la recol·lecció consuetudinària de fruits, llavors, plantes silvestres de consum tradicional com bolets, móres, etc., sempre que no es contradiga el que s'ha exposat en els punts anteriors del present article, es compte amb el consentiment tàcit del propietari dels terrenys i sense perjudici de les limitacions específiques que puga proposar l'Ajuntament d'Ontinyent i regular la conselleria competent en matèria de forestal, quan aquesta recol·lecció resulte perjudicial per la seua intensitat o altres causes a la flora o fauna.
6. En el cas de recol·lecció de plantes silvestres o bolets, queda prohibida l'arrancada de la planta, i ha de recol·lectar-se per mitjà de tallada, no es permet la utilització d'instruments com ara aixades o rastells.
7. L'extracció de fusta o llenya es pot realitzar, únicament, si respon a algun dels criteris següents:
- Com a resultat de tasques de prevenció d'incendis.
- Com a resultat de mesures fitosanitàries.
- Amb motiu d'estudis científics.
- Per l'eradicació d'espècies al·lòctones invasores.
- Per a ús domèstic i sempre que siga llenya residual de neteges i podes amb consentiment tàcit del propietari.
Article 21. Regeneració i plantacions
1. Els treballs de regeneració i recuperació de la coberta vegetal tindran per objectiu la formació i la potenciació de les comunitats vegetals naturals característiques de l'àmbit del PE, en els seus distints estadis de desenvolupament.
En particular es potenciarà continuar amb la plantació de vegetació autòctona en la zona del Pou Clar a fi de pal·liar l'impacte produït per la carretera CV-81 i s'establiran mesures específiques per a l'eradicació d'espècies al·lòctones.
2. La gestió dels recursos forestals dirigirà les seues actuacions a la conservació, la millora i la protecció dels terrenys forestals segons les determinacions de la de la Llei forestal de la Comunitat Valenciana i al seu reglament executiu aprovat pel Decret 98/1995, de 16 de maig, del Consell.
3. Queda prohibida la introducció i la repoblació amb espècies exòtiques, s'entén per aquestes tota espècie, subespècie o varietat que no pertanga o haja pertangut històricament a la vegetació silvestre de l'àmbit del pla.
4. Queda prohibit en l'àmbit del paratge la introducció d'espècies susceptibles de constituir plagues o de generar malalties.
5. Com s'indica en l'article 17.2., és obligatòria l'autorització de la conselleria competent en matèria de medi ambient per a realitzar qualsevol actuació de regeneració i reploblació. En qualsevol cas, la conselleria competent en matèria de medi ambient pot, prèvia sol·licitud de l'Ajuntament d'Ontinyent, realitzar la comanda d'aquests treballs segons el que es preveu l'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Article 22. Tractaments fitosanitaris de masses forestals
Els tractaments sanitaris de caràcter forestal s'efectuaran en tot cas amb tècniques no agressives, primordialment lluita biològica o control integrat.
Per a realitzar qualsevol tractament fitosanitari serà necessària la corresponent autorització de la conselleria competent en medi ambient.
SECCIÓ 4ª
PROTECCIÓ DE LA FAUNA
Article 23. Destrucció de la fauna silvestre
1. S'ha de respectar, en tot cas, la normativa sectorial aplicable en matèria de protecció de la fauna.
2. Sense perjudici de la normativa sectorial aplicable sobre fauna, es consideren protegides totes les poblacions d'espècies animals silvestres, del paratge natural, amb les excepcions següents:
a) Espècies cinegètiques i piscícoles, regulades específicament per les seues normatives sectorials.
b) Espècies amb un control de població autoritzat o promogut per la conselleria competent en matèria de medi ambient de conformitat amb les determinacions de la normativa sectorial sobre fauna.
3. Les intervencions que es realitzen en el paratge sobre la coberta vegetal, els sòls, el medi hídric i, en general, els distints hàbitats faunístics, han de garantir el manteniment de condicions adequades per a la pervivència i, si és el cas, la reproducció de les poblacions animals afectades.
4. Amb caràcter general, i sense perjudici del que establix la legislació sectorial sobre fauna, no es permeten en l'àmbit del paratge natural les activitats que puguen provocar, directament o indirectament, la destrucció o el deteriorament de poblacions d'espècies animals silvestres o dels seus hàbitats. La prohibició s'estén especialment als hàbitats i enclavaments necessaris per als cicles vitals de la fauna com ara nius, caus i dormidors. En particular, es prohibix:
a) La destrucció, la mort, el deteriorament, la recol·lecció, el comerç, la captura en viu, la possessió o l'exposició d'animals vius o les seues restes.
b) La recol·lecció, la possessió o el comerç d'ous o cries.
c) La producció de sons innecessaris que alteren la tranquil·litat habitual de la fauna.
d) L'emissió de llums o sorolls que incidisquen negativament sobre hàbitats i enclavaments d'especial interés per a la fauna.
Article 24. Repoblació o solta d'animals
1. Es prohibix la repoblació i la solta, ja siga en terrenys forestals, terrenys agrícoles o medi hídric del paratge, de qualsevol espècie animal exòtica s'entén per aquesta tota espècie, subespècie o varietat que no pertanga o haja pertangut històricament a la fauna de l'àmbit el PE, excepte la utilització d'espècies per a control biològic de plagues que realitze l'administració competent o aquesta les autoritze.
2. Tota la reintroducció d'espècies faunístiques autòctones actualment desaparegudes en el paratge, com també els eventuals reforçaments poblacionals d'espècies existents i el mode de realitzar-los, ha de ser autoritzada o promoguda per la conselleria competent en matèria de medi ambient.
Article 25. Tanques
L'alçament de tanques en l'àmbit del paratge complirà el que disposa el Decret 178/2005, de 18 de novembre, del Consell, pel qual s'estableixen les condicions dels tancats en el medi natural i dels tancats cinegètics, requerint l'autorització prèvia de la conselleria competent en matèria de medi ambient. Tot això sense perjudici d'obtenir la corresponent llicència urbanística en els termes previstos per la llei.
SECCIÓ 5ª
PROTECCIÓ DEL PAISATGE
Article 26. Impacte paisatgístic
1. Es consideraran els valors paisatgístics del paratge com un criteri determinant per a la ubicació de les distintes infraestructures i usos. En conseqüència, la implantació d'usos o activitats que per les seues característiques puguen generar un important impacte paisatgístic han de realitzar-se de manera que es minimitze el seu efecte negatiu sobre el paisatge natural.
Amb aquest fi s'evitarà especialment la seua ubicació en llocs de gran incidència visual.
2. Qualsevol activitat o projecte que siga executat en l'àmbit del paratge obligatòriament ha de preveure i executar la correcció dels impactes paisatgístics generats; a l'efecte, els serveis tècnics de l'Ajuntament d'Ontinyent indicaran al promotor públic o privat les especificacions mínimes que s'han de complir en aquest concepte.
3. Les pistes i camins forestals i rurals, àrees tallafocs, i instal·lació d'infraestructures de qualsevol tipus que siguen autoritzades, es realitzaran atesa la seua màxima integració en el paisatge i el seu mínim impacte ambiental.
4. Es protegirà el paisatge visual entorn d'aquelles fites i elements característics de caràcter natural com penyals, arbres exemplars, etc., per als quals s'establiran perímetres de protecció sobre la base de conques visuals que garantisquen la seua singularitat en l'entorn.
Article 27. Publicitat estàtica
1. Es prohibix amb caràcter general la col·locació de cartells informatius de propaganda, inscripcions o qualsevol altre tipus de senyalització, permanent o temporal, siga quin siga el suport utilitzat, amb fins publicitaris, incloent la publicitat recolzada directament o construïda tant sobre elements naturals del territori, com sobre les edificacions.
2. En el paratge s'admetran, únicament, els indicadors d'activitats, rutes, establiments, llocs i altres relacionats amb la gestió i l'ús públic del paratge que, estant adequats, pel que fa a la grandària i al disseny, a l'estructura ambiental on s'instal·len, siguen autoritzats per part de l'Ajuntament d'Ontinyent.
SECCIÓ 6ª
PROTECCIÓ DEL PATRIMONI CULTURAL
Article 28. Patrimoni cultural
1. Es consideraran d'especial protecció tots aquells elements de singular interés arqueològic, antropològic, etnològic, històric, paleontològic, geològic i geomorfològic.
2. Queden inclosos dins d'aquest epígraf els elements següents existents en el paratge:
a) Totes les cavitats, abrics o cavernes.
b) Totes les simes.
c) Els molins d'aigua i altres bens etnològics.
d) Els jaciments arqueològics.
e) Altres béns patrimonials catalogats en el Pla general.
3. En general, aquest pla està subjecte al que disposa la legislació sectorial que s'aplique a cadascun dels elements considerats dins d'aquest article.
4. Per a les coves i simes presents en l'àmbit del paratge s'atendrà al que disposa el Decret 65/2006, de 12 de maig, del Consell, pel qual es desenvolupa el règim de protecció de les coves i s'aprova el Catàleg de coves de la Comunitat Valenciana. En especial es respectaran els perímetres de protecció mencionats en l'article 9 de l'esmentat decret.
5. Els elements i conjunts considerats recursos arqueològics i historicoartístics, poden acollir usos turisticorecreatius sempre que aquests no impliquen la pèrdua dels seus valors científics i culturals.
6. Sense perjudici del que establix la legislació sectorial, no es permeten en l'àmbit del paratge natural les activitats que puguen provocar, directament o indirectament, la destrucció o el deteriorament del seu patrimoni cultural.
7. Quan en el transcurs de qualsevol obra o activitat sorgisquen vestigis de jaciments de caràcter arqueològic, paleontològic o antropològic, es comunicarà aquesta troballa a la conselleria competent en matèria de patrimoni cultural i al Servei Arqueològic Municipal perquè s'avalue i, si és el cas, adopten les mesures protectores oportunes.
SECCIÓ 7ª
PROTECCIÓ DE CAMINS RAMADERS
Article 29. Delimitació i amollonament
1. En aplicació de l'article 5 de la Llei 3/1995, de 23 de març, de camins ramaders, la classificació, la delimitació, l'amollonament, o qualsevol altre acte relacionat amb aquestes, correspon a la conselleria competent en matèria de medi ambient, han de vetlar pel seu manteniment com a espai d'ús públic.
2. Es fomentarà la designació d'interés natural d'aquells camins ramaders presents en l'àmbit del present pla, d'acord amb el que estableix l'article 17 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.
CAPÍTOL II
NORMES SOBRE REGULACIÓ
D'ACTIVITATS I INFRAESTRUCTURES
SECCIÓ 1ª
ACTIVITATS EXTRACTIVES I MINERES
Article 30. Activitats extractives i mineres
Queden prohibides les activitats extractives i mineres, inclosa l'explotació d'àrids en el llit i els seus marges, en qualsevol volum en tot el paratge.
SECCIÓ 2ª
ACTIVITATS AGRÀRIES
Article 31. Concepte
A l'efecte d'aquest PE es consideren agràries les activitats relacionades directament amb l'explotació econòmica dels recursos vegetals cultivats mitjançant l'ús de mitjans tècnics i instal·lacions que no suposen ni tinguen com a conseqüència la transformació del seu estat o característiques essencials o aquelles destinades per a produir aliment per als animals cinegètics.
Article 32. Tipus de cultius i incompatibilitats
1. Es consideren compatibles en l'àmbit del PE, el manteniment de les activitats agràries que es registren en el moment de l'aprovació d'aquest.
2. Es prohibix l'ampliació de les àrees actualment existents dedicades a l'activitat agrícola, com també la superfície d'aquestes. El cultiu d'espècies forestals de caràcter intensiu únicament pot efectuar-se sobre aquestes àrees.
3. A l'efecte previst en el primer apartat, no es consideren aptes per a l'activitat agrícola els terrenys el cultiu dels quals haja sigut abandonat per un termini superior a 10 anys o que hagen adquirit signes inequívocs de la seua vocació forestal. Tampoc es consideraran aptes els terrenys forestals que hagen patit un incendi.
Article 33. Construccions i instal·lacions relacionades amb les activitats agràries
1. Les construccions i instal·lacions vinculades a l'explotació agrària existents en el moment de l'aprovació de les presents normes poden continuar exercint la seua activitat d'acord amb la normativa sectorial aplicable, si bé no podran ampliar la superfície ocupada per aquestes.
2. Es prohibix amb caràcter general tot tipus de nova d'edificació, com també les construccions i instal·lacions vinculades a l'explotació agrària (magatzems de productes i maquinàries, hivernacles, túnels, etc.), o vinculades a la primera transformació de productes (assecadors, serradores, etc.).
Article 34. Productes fitosanitaris en l'activitat agrícola
L'ús de productes fitosanitaris ha d'ajustar-se a les normes i plans sectorials que se'ls apliquen, d'acord amb els períodes, limitacions i condicions establits pels organismes competents. En tot cas, es prohibix la utilització d'herbicides volàtils de qualsevol tipus.
SECCIÓ 3ª
ACTIVITATS RAMADERES
Article 35. Concepte i règim general d'ordenació
1. Es consideren ramaderes les activitats relacionades amb l'explotació, la cria, la reproducció i l'aprofitament de les espècies animals. Amb caràcter general, l'exercici d'aquesta activitat se sotmetrà a les normes i plans sectorials que s'apliquen.
2. L'ordenació de la ramaderia extensiva sobre terrenys forestals ha de realitzar-se, almenys, tenint en compte les condicions següents:
a) Delimitació d'àrees fitades.
b) Definició de la càrrega ramadera aplicable a les distintes zones.
c) Disseny d'un sistema de rotació per a evitar el sobrepasturatge.
3. En tot cas les activitats ramaderes han de ser compatibles amb els usos didàctics i recreatius del paratge.
4. L'aprofitament actual de pasturatge pot limitar-se quan es puga derivar un risc per a la conservació dels sòls o existisquen arbres jóvens, especialment en zones repoblades o en procés de regeneració.
Article 36. Construccions i instal·lacions relacionades amb les activitats ramaderes
1. Queden prohibides les construccions ramaderes de nova planta en l'àmbit del paratge, excepte la construcció d'abeuradors. Aquesta prohibició s'estén tant a la ramaderia intensiva estabulada com a les construccions lligades a les explotacions extensives o semiextensives, com ara pletes, corrals i dormidors.
2. Les construccions i instal·lacions ramaderes existents en el moment de l'aprovació de les presents normes poden continuar exercint la seua activitat d'acord amb la normativa sectorial aplicable, si bé no poden ampliar la superfície ocupada per aquestes.
SECCIÓ 4ª
ACTIVITAT APÍCOLA
Article 37. Activitat apícola
Amb caràcter general, l'activitat apícola es regularà amb la seua normativa sectorial. Sense perjudici d'aquesta normativa es prohibeix en l'àmbit del paratge la modificació de terrenys o alteració de la vegetació existent per a implantar nous punts d'assentament apícola.
SECCIÓ 5ª
GESTIÓ FORESTAL
Article 38. Terrenys forestals
1. A l'efecte d'aquest PE, es consideren muntanyes o terrenys forestals els així definits en l'article 2 de la Llei 3/1993, de 9 de desembre, de la Generalitat, forestal de la Comunitat Valenciana.
2. El Consell promourà la declaració d'utilitat pública, a l'efecte previst en la legislació forestal, els terrenys forestals de propietat pública inclosos en l'àmbit del pla que no tinguen encara aquesta consideració.
Article 39. Competències en la gestió forestal
Sense perjudici del que es contempla en la legislació sectorial d'aplicació en matèria forestal:
a) Es promourà la firma de convenis, consorcis o qualsevol altra figura prevista per la legislació, entre l'administració forestal i l'Ajuntament d'Ontinyent en els terrenys de la seua propietat per a la realització de tasques de reforestació i regeneració, treballs i tractaments de prevenció i extinció de plagues i malalties i de prevenció d'incendis.
b) Després de la sol·licitud prèvia de l'Ajuntament d'Ontinyent, l'administració competent en matèria forestal pot realitzar la comanda d'aquestes tasques segons el que preveu l'article 15 de la Llei 30/1992, de 26 de novembre, del règim jurídic de les administracions públiques i del procediment administratiu comú.
Article 40. Repoblació forestal
Sense perjudici del que disposen els articles 17 i 21 d'aquestes normes, la repoblació de terrenys forestals ha d'ajustar-se a les normes i plans sectorials que s'apliquen, en tot cas es prioritzarà l'ús d'espècies autòctones i la introducció de Quercus en les masses de pins existents.
Article 41. Aprofitaments forestals
1. Es consideren, a l'efecte d'aquest PE, com a aprofitaments forestals les fustes, productes de tria, llenyes, escorces, pastos, fruits, llavors, plantes aromàtiques, medicinals i condimentàries, bolets i la resta de productes que es generen en els terrenys forestals. Aquests aprofitaments requeriran l'autorització de la conselleria competent en matèria de medi ambient sense perjudici del que disposa l'article 20 d'aquestes normes i la legislació sectorial que siga d'aplicació.
2. Els aprofitaments forestals en l'àmbit del paratge han d'ajustar-se al que disposen les normes i plans sectorials que s'apliquen.
3. D'acord amb el que disposa l'article 82 del Reglament de la Llei forestal de la Comunitat Valenciana, l'extracció de productes forestals es realitzarà exclusivament a través de vies prèviament autoritzades per a l'administració forestal.
4. Les restes de tales, podes o qualsevol altre tractament silvícola, han de ser eliminades pel propietari o concessionari en un termini no superior a 20 dies amb posterioritat a la realització.
Article 42. Incendis forestals
1. En general i en matèria d'incendis forestals, aquest pla està subjecte al que ha determinat la legislació sectorial específica en matèria d'incendis forestals.
2. En particular, s'establiran les mesures necessàries per al manteniment de les infraestructures de prevenció i extinció d'incendis, com a neteja dels tallafocs, manteniment de les pistes, construcció de basses, etc.
3. Sense perjudici del que disposa la Llei 10/2004, de 9 de desembre, de la Generalitat, del sòl no urbanitzable, el Decret 6/2004, de 23 de gener, del Consell, pel qual s'establixen normes generals de protecció en terrenys forestals incendiats, establix que els terrenys forestals que hagen patit els efectes d'un incendi:
- no es poden destinar al pasturatge en els 5 anys següents.
- no es poden destinar a l'activitat agrícola en cap moment.
- no perdran cap de les proteccions derivades d'aquest PE.
4. Es fomentarà l'elaboració d'un pla de prevenció i extinció d'incendis per a la correcta protecció del paratge a aquests efectes.
En aquest pla de prevenció s'estudiarà la possibilitat de crear un perímetre de protecció de les zones forestals del paratge, on es fomente la trituració de restes agrícoles i s'evite la utilització del foc. En el mateix sentit es vigilarà l'estricte compliment de la legislació vigent en las zones urbanitzades on es promourà la utilització de pràctiques alternatives a la crema de restes i a un bon ús o la prohibició d'elements d'encesa de foc a l'aire lliure.
SECCIÓ 6ª
ACTIVITAT CINEGÈTICA
Article 43. Normes generals
L'activitat cinegètica es considera compatible en l'àmbit del PE, quedant subjecta als períodes i condicions establits en la legislació sectorial específica i en el que disposen les normes particulars d'aquest document.
Article 44. Ordenació cinegètica
1. En general i en matèria d'ordenació cinegètica, aquest PE està subjecte al que disposa la legislació sectorial que s'apliquen.
2. En aquells vedats vinculats al paratge, es fomentarà l'establiment de les zones de reserva cinegètica dins de l'àmbit del mateix paratge.
3. Sense perjudici del que disposa la regulació sectorial sobre períodes de veda i espècies cinegètiques en la Comunitat Valenciana, l'Ajuntament d'Ontinyent pot proposar a la conselleria competent en matèria de medi ambient en l'àmbit del pla, si així ho requereix l'estat dels recursos cinegètics, limitacions específiques en les espècies abatibles i períodes hàbils.
4. L'aprofitament dels recursos cinegètics pot ser limitat per la conselleria competent en matèria de medi ambient quan es puga derivar un risc per a la conservació dels sòls o existisquen arbres jóvens, especialment en zones repoblades o en procés de regeneració.
5. Els censos, anellaments o qualsevol activitat científica relacionada que s'haja de realitzar en l'àmbit del paratge, requerirà, a més dels oportuns permisos, autorització prèvia de l'Ajuntament d'Ontinyent. El titular de l'autorització ha de presentar, quan finalitze, un informe dels resultats obtinguts.
6. L'ús cinegètic del paratge ha de ser compatible amb els usos didàctics i recreatius d'aquest.
SECCIÓ 7ª
ACTIVITAT PESQUERA I ALTRES
APROFITAMENTS PISCÍCOLES
Article 45. Marc normatiu de l'activitat pesquera
1. L'activitat pesquera està regulada, amb caràcter general, en la Llei de pesca fluvial de 20 de febrer del 1942 i el seu Reglament de 6 d'abril del 1943, com també en l'article 33, apartat 2, de la Llei 4/1989, de 27 de març, de conservació dels espais naturals i de la flora i fauna silvestres.
2. Dins d'aquest marc legislatiu, la conselleria de Medi Ambient, Aigua, Urbanisme i Habitatge emet ordres anuals sobre els períodes hàbils i normes generals relacionades amb la pesca en aigües continentals de la Comunitat Valenciana, definint les espècies de pesca permesa, les limitacions i les prohibicions de caràcter general i altres aspectes de l'activitat. Aquestes disposicions regularan amb caràcter general l'activitat pesquera en l'àmbit del paratge.
SECCIÓ 8ª
ACTIVITAT INDUSTRIAL
Article 46. Activitat industrial
Per considerar-se incompatible amb els objectes de protecció d'aquest pla, queda prohibida l'activitat industrial de qualsevol tipus, incloent les instal·lacions d'emmagatzematge o primera transformació de productes primaris.
SECCIÓ 9ª
ÚS PÚBLIC DEL PARATGE
A) PLA D'ÚS PÚBLIC DEL PARATGE
Article 47. Pla d'ús públic del paratge
1. Es fomentarà l'elaboració d'un pla d'ús públic del paratge que contindrà les determinacions necessàries per a l'ordenació i la gestió de les activitats lligades al gaudi ordenat i a l'ensenyament dels valors ambientals i culturals del paratge, efectuades tant per iniciativa pública com privada o mixta.
2. El pla d'ús públic del paratge és complementarà amb actuacions de promoció i conscienciació social sobre els aspectes ambientals d'aquest i el seu ús.
3. El pla d'ús públic del paratge regularà l'ús adequat de les àrees recreatives situades en el domini públic hidràulic obtenint els permisos inclosos en el Reial decret legislatiu 1/2001, de 20 de juliol, pel qual s'aprova el text refòs de la Llei d'aigües i el Reglament del domini públic hidràulic aprovat pel Reial decret 849/1986 i posteriors modificacions.
4. El pla d'ús públic establirà les limitacions o oportunes regulacions d'ús públic en l'àrea recreativa de Gamellons, per a preservar els seus valors naturals, vetlant pel correcte establiment de mesures de prevenció d'incendis, vetlant per la seguretat de les persones en aquesta àrea i establint, si és el cas, els oportuns protocols d'evacuació d'aquesta. L'òrgan competent o aquell a qui s'atorgue la gestió de l'àrea recreativa de Gamellons assumirà la responsable gestió d'aquesta àrea.
En el Pla d'ús públic s'estudiarà la possibilitat de dedicar a funcions educatives les infraestructures existents en la casa forestal de Gamellons, després de la seua rehabilitació i la conformitat de l'òrgan competent.
5. El citat pla d'ús públic ha de contindre necessàriament la regulació de la pràctica d'activitats de muntanya com ara senderisme, escalada, etc. en l'àmbit del paratge. A l'efecte, establirà els llocs i períodes en què es poden desenvolupar aquestes activitats sense perjudici dels valors naturals del paratge. S'ajustarà en tot cas al que disposa el Decret 179/2004, de 24 de setembre, del Consell, de regulació del senderisme i esports de muntanya de forma compatible amb la conservació del medi natural, o a la legislació vigent en matèria de senderisme i esports de muntanya.
6. El Pla d'ús públic establirà una ordenació i zonificació detallada a fi de regular les activitats turístiques, les de recreació concentrada i les esportives, establides en els articles 49, 51 i 54 respectivament com també la seua compatibilitat amb la resta d'aprofitaments. En aquest s'inclourà un pla de recollida de residus i neteja de las zones d'oci. A més a més s'establiran normes relacionades amb la permanència en les àrees recreatives d'animals domèstics.
7. En el Pla d'ús públic es determinaran per a la seua posterior senyalització les vies d'accés al paratge, les zones aptes per a aparcament, els camins no transitables amb vehicles i les sendes.
8. El pla l'aprovarà l'ajuntament amb informe vinculant de la conselleria competent en matèria de medi ambient. Prèviament a la seua aprovació es demanaran els informes que siguen necessaris a fi de garantir la seguretat i la integritat de les persones davant de risc d'avingudes o d'incendis, i s'adoptaran les mesures que els òrgans competents establisquen.
B) ALLOTJAMENT TURÍSTIC I ALTRES ACTIVITATS HOSTALERES I RECREATIVES VINCULADES A CONSTRUCCIONS
Article 48. Campaments de turisme o càmpings
Es prohibixen els càmpings i campaments públics i privats de turisme en tot l'àmbit del paratge natural.
Article 49. Activitats turístiques
Es permetran les activitats turístiques que no suposen un detriment dels valors ecològics, hidrogeològics, culturals o paisatgístics del paratge i no estiguen en contra dels objectius establits en aquest PE.
Article 50. Instal·lacions i adequacions
Sense perjudici del que disposa l'article 27 de la Llei 10/2004, de 9 de desembre, de la Generalitat, del sòl no urbanitzable, les activitats i instal·lacions turístiques, recreatives, esportives, d'oci i esplai queden subjectes, amb caràcter general i conforme a les prohibicions i cauteles assenyalades en les normes particulars del present pla, a les determinacions següents:
- Només es permetran en les àrees preparades a l'efecte.
- Tindran la consideració d'equipaments públics i s'explotaran directament o indirectament per l'Ajuntament, amb l'aplicació de mesures correctores en matèria de contaminació acústica, eliminació de barreres arquitectòniques i d'espectacles públics, seguretat i higiene.
- Es prohibix la construcció d'instal·lacions esportives en tot l'àmbit del paratge.
- Les instal·lacions o edificacions de caràcter recreatiu, han de recolzar-se sobre construccions preexistents, evitant les edificacions de nova planta, tot això sense perjudici del que inclou l'article 56 de les presents normes. La reconversió no pot comportar un augment de l'altura de l'edificació i ha de resoldre adequadament la depuració dels seus abocaments.
- Les activitats recreatives han d'estar autoritzades per l'Ajuntament d'Ontinyent sense perjudici d'altres autoritzacions requerides. En tot cas, s'ha de justificar la no afecció del paratge i els seus elements per l'activitat que s'ha de dur a terme.
C) ACTIVITATS RECREATIVES NO VINCULADES A CONSTRUCCIONS
Article 51. Espai recreatiu concentrat
1. L'activitat recreativa concentrada es definix com aquella que es desenvolupa en un espai habilitat per a activitats recreatives, dotat amb equipaments d'escassa entitat com taules, bancs i papereres.
2. Aquesta activitat s'exercirà, exclusivament, en les zones habilitades per a això, i sempre que no produïsca minva en els valors naturals i paisatgístics existents en la zona.
Article 52. Circulació
1. Amb caràcter general, es prohibix la circulació de qualsevol tipus de vehicle motoritzat i bicicletes en tot el paratge, a excepció dels camins, carreteres i pistes forestals actualment existents. Les bicicletes poden circular, a més, per les sendes sempre que no hi haja prohibició expressa o quan per les condicions climatològiques s'establisca estat de preemergència d'incendis elevat.
2. S'exceptuen del que disposa l'apartat anterior els:
- Vehicles autoritzats per l'ajuntament o conselleria competent en matèria de medi ambient.
- Vehicles de les administracions públiques que circulen com a conseqüència de necessitats del servei o de la realització d'activitats de manteniment de les infraestructures, serveis públics, etc.
- Vehicles que realitzen serveis de rescat, emergència o qualsevol altre de naturalesa pública.
- Vehicles de les forces i cossos de seguretat de l'estat.
3. L'Ajuntament d'Ontinyent o la conselleria competent en matèria de medi ambient poden regular l'accés de vianants a determinades àrees per raó de la seua fragilitat, per molèsties a la fauna o per raons referides a la conservació de valors i recursos naturals que justificadament es motiven. En el seu cas l'Ajuntament d'Ontinyent ha d'informar a la conselleria competent en matèria de medi ambient de les mesures adoptades com també de la seua justificació.
Article 53. Acampada lliure
Es prohibix l'acampada lliure en tot l'àmbit del paratge excepte en la zona de d'acampada existent actualment en la font de Gamellons, sempre que es compte amb les autoritzacions corresponents segons la legislació vigent.
Article 54. Activitats esportives organitzades
1. Qualsevol activitat esportiva organitzada per entitats públiques o privades en l'àmbit del paratge, requerirà l'autorització prèvia de l'Ajuntament d'Ontinyent sense perjudici de les autoritzacions necessàries segons la legislació vigent.
2. Es permet la realització d'esports pels particulars que no requerisquen la utilització d'elements sorollosos o puguen causar danys a la fauna i flora present en la zona.
3. En tot cas aquestes activitats han de desenvolupar-se de manera que no es produïsca minva en els valors naturals i paisatgístics existents en la zona.
4. Es prohibix, amb caràcter general, la pràctica d'activitats motoritzades amb fins esportius o lúdics, com ara motocròs, trial, quads i semblants.
SECCIÓ 10ª
ACTIVITATS D'URBANITZACIÓ I EDIFICACIÓ
Article 55. Urbanisme
L'àmbit del PE, a l'efecte urbanístic, manté la seua actual classificació de Sòl No Urbanitzable Protegit.
Article 56. Edificació
1. Sense perjudici del que establix la Llei 10/2004, de 9 de desembre, de la Generalitat, del sòl no urbanitzable, es prohibix la construcció d'edificacions de nova planta, amb les excepcions següents: les edificacions que puguen preveure's com a equipament públic i edificacions destinades a serveis públics relacionats amb la gestió del paratge o amb les activitats de gestió dels recursos ambientals, sempre que s'adapten als requisits establits en el planejament general o es tracte d'instal·lacions portàtils o desmuntables.
2. Amb caràcter general, es permet en tot l'àmbit del paratge la rehabilitació o la reconstrucció d'edificacions preexistents, per a la qual cosa s'han de respectar en el seu disseny i composició les característiques arquitectòniques tradicionals, posant especial atenció a harmonitzar els sistemes de coberta, cornisa, posició de forjats, ritmes, dimensions de buits i massissos, composició, materials, color extern i detalls constructius. A fi de garantir la deguda adaptació paisatgística d'aquestes edificacions al seu entorn, pot exigir-se l'aportació de les anàlisis d'impacte sobre el medi en què es localitzen, incloent la utilització de documents gràfics.
3. Les obres que es duguen a terme en construccions o edificacions catalogades s'ajustaran al que establix el planejament urbanístic vigent.
SECCIÓ 11ª
INFRAESTRUCTURES
Article 57. Normes generals sobre les obres d'infraestructures
1. Es prohibix, amb caràcter general, la realització de noves infraestructures de qualsevol tipus, com ara línies elèctriques i de telecomunicacions, viaris, abastiment d'aigua i sanejament, preveïment de gas, canalitzacions d'aigua de rec, etc. excepte les destinades al servei d'instal·lacions i activitats autoritzades en el paratge com també les obres d'infraestructures que s'han de realitzar per la Confederació Hidrogràfica del Xúquer en l'àmbit de les seues competències i altres necessàries per a l'interés general, sempre que no siguen incompatibles amb el compliment dels objectius plantejats en aquest PE.
2. La realització d'obres per a la instal·lació, el manteniment o la remodelació d'infraestructures de qualsevol tipus, ha d'atindre's, a més de a les disposicions de les normatives sectorials aplicables, als següents requisits genèrics:
- Els traçats i els emplaçaments han de realitzar-se tenint en compte les condicions ecològiques i paisatgístiques del territori, a fi d'evitar la creació d'obstacles a la lliure circulació de les aigües o rebliments d'aquestes, degradació de la vegetació natural o impactes paisatgístics.
- En tot cas, aquestes infraestructures disposaran necessàriament d'elements correctors que reduïsquen el risc d'impacte o electrocució d'aus.
- Durant la realització de les obres han de prendre's les precaucions necessàries per a evitar la destrucció de la coberta vegetal, i ha de procedir, a la terminació de les obres, a la restauració del terreny i a la coberta vegetal. Així mateix, s'evitarà la realització d'obres en aquells períodes en què puguen comportar alteracions i riscos per a la fauna.
- Les autoritzacions i la resta de requisits que específicament s'assenyalen per a la realització d'infraestructures hauran d'obtindre's, en tot cas, amb caràcter previ a l'atorgament de llicència urbanística.
- Queda estrictament prohibit el depòsit i l'abocament de residus, tant líquids com sòlids, durant la realització de qualsevol infraestructura, siga quina siga la seua naturalesa i origen.
Article 58. Estudi d'impacte ambiental
A més dels supòsits previstos en la legislació d'impacte ambiental i en l'article 162 del Reglament de la Llei forestal de la Comunitat Valenciana, queden sotmesos al procediment d'estimació d'impacte ambiental, d'acord amb el Decret 162/1990, de 15 d'octubre del Consell, modificat pel Decret 32/2006, de 15 de març, per la qual s'aprova el Reglament per a l'execució de la Llei 2/1989, de 3 de març, d'impacte ambiental, les carreteres, camins i pistes forestals o les seues ampliacions, canalitzacions i drenatge de les aigües del riu o barrancs, abastiments d'aigua, gas o sanejament, línies elèctriques, instal·lacions de telecomunicacions i, en general, totes les infraestructures quan no estiguen sotmeses al procediment d'avaluació d'impacte ambiental.
SECCIÓ 12ª
ACTIVITATS D'INVESTIGACIÓ
Article 59. Promoció de les activitats d'investigació
1. El paratge es disposa com a recurs utilitzable, de forma ordenada, en la investigació sobre el medi físic, socioeconòmic i cultural.
2. L'Ajuntament d'Ontinyent, en col·laboració amb la conselleria competent en matèria de medi ambient, promourà la realització d'activitats d'investigació aplicada en matèria de coneixement del medi i gestió dels recursos ambientals i culturals. Les activitats d'investigació també poden portar-se a terme mitjançant convenis o acords de col·laboració amb entitats i organismes científics, tècnics o acadèmics.
3. Les matèries prioritàries d'investigació aplicada en l'àmbit del paratge són les següents, en relació oberta que pot adaptar-se a les necessitats de la gestió de l'espai protegit:
a) Investigació bàsica sobre les espècies de flora i fauna autòctona.
b) Desenvolupament de programes de conservació, recuperació i gestió d'espècies de flora i fauna considerats d'interés especial pel seu caràcter endèmic, rar o amenaçat, com també sobre les condicions per a la recuperació o millora dels seus hàbitats.
c) Investigació etnogràfica i etnològica sobre el medi humà tradicional del paratge.
d) Investigació sobre mètodes d'administració i gestió dels recursos naturals des de distintes perspectives: jurídica, administrativa i econòmica.
4. L'ajuntament facilitarà el coneixement i promourà la divulgació dels treballs d'investigació realitzats en l'àmbit del paratge.
Article 60. Autorització per a les activitats d'investigació
Sense perjudici del règim general d'autoritzacions que figura en les disposicions generals d'aquesta normativa, s'establix el següent règim específic per a la realització, per persones o entitats alienes a l'Ajuntament d'Ontinyent o a la conselleria competent en matèria de medi ambient, d'activitats o projectes d'investigació que tinguen com a objecte els recursos ambientals i culturals del paratge:
a) Les actuacions que afecten directament o indirectament la flora, la fauna o els hàbitats protegits, requeriran l'autorització prèvia de l'Ajuntament d'Ontinyent.
b) Amb aquesta finalitat, la persona o entitat que realitzarà l'activitat investigadora acompanyarà la sol·licitud d'una memòria del Projecte d'investigació que es desenvoluparà.
c) Les autoritzacions poden contindre condicions o restriccions per a l'execució del projecte. Cap la seua revocació si les investigacions s'aparten del que establix la memòria del projecte presentat, o si les tasques d'investigació s'han dut a terme vulnerant les directrius establides per l'autorització.
d) Una vegada realitzat l'estudi científic autoritzat, la persona o entitat autoritzada ha de presentar un informe a l'Ajuntament d'Ontinyent sobre els resultats, com també sobre qualsevol altra dada que puga ser interessant des del punt de vista científic o de gestió de l'espai natural. En supòsit que els treballs d'investigació autoritzats siguen publicats, el director del projecte ha d'aportar un exemplar de la publicació.
e) Les autoritzacions atorgades per a l'anellament científic d'aus no exclouen la necessitat que l'anellador obtinga els permisos corresponents dels particulars si és el cas.
f) Els promotors de projectes d'investigació sobre els valors naturals i culturals del paratge que, per no afectar directament la flora, la fauna o els hàbitats protegits, no requerixen l'autorització prèvia. No obstant això, han de comunicar a l'Ajuntament l'existència del projecte, i han de facilitar a aquest l'accés als resultats de les investigacions amb destinació al fons documental del paratge.
TÍTOL III
NORMES PARTICULARS
CAPÍTOL I
CONCEPTE I ASPECTES GENERALS
Article 61. Concepte
1. A l'efecte de particularitzar les normes protectores establides per mitjà d'aquest PE i considerant que una excessiva atomització dificultaria la gestió del paratge, s'ha distingit la totalitat de l'àmbit amb les següents zones per a definir els tractaments específics més ajustats a les seues necessitats de protecció, conservació i millora:
- Àrea forestal: AF
- Àrea recreativa: AR
2. Les determinacions inherents de cada categoria de protecció constituïxen la referència normativa bàsica a l'hora d'establir els usos i activitats permeses i prohibides per aquest PE.
Article 62. Interpretació
1. En tot el no regulat en aquestes normes particulars s'aplicaran les disposicions contingudes en les normes generals de regulació d'usos i activitats.
2. En la interpretació de la normativa prevaldran les normes particulars sobre les generals.
CapÍtOl II
ÀREA RECREATIVA
Article 63. Caracterització
1. Es tracta d'un espai o enclavament que, per la seua particular ubicació, les seues característiques intrínseques tant fisiconaturals com derivades de l'activitat humana, o bé per les seues especials potencialitats d'ús, complix en l'actualitat les funcions següents:
- Una funció didacticonaturalística. Per les seues característiques ecologicoambientals, es proposa la seua utilització amb fins didàctics, promocionant les activitats naturalístiques i l'ús públic basat en els recursos naturals, fomentant el respecte cap al medi en què es basen.
- Una funció social com a lloc d'oci. És una zona que en l'actualitat presenta unes condicions òptimes per al desenvolupament d'activitats recreatives ja que posseïx la infraestructura necessària per a això.
2. Aquesta àrea es caracteritza per la seua aptitud per a acollir un cert grau d'ocupació i utilització estant vinculada a l'espai de valor paisatgístic que el rodeja i que es pretén protegir.
Article 64. Localització
Dins d'aquesta categoria estan les següents àrees:
- La Font de Gamellons
- El pou Clar que compren a més el pou dels Cavalls i la pineda de Galindo
- La Costa
- Fuset.
Aquests espais queden assenyalats i delimitats en els corresponents plànols d'ordenació del present PE.
Article 65. Usos permesos
Queden específicament permesos els següents usos:
a) Els usos recreatius lligats al gaudi de la natura, sempre que s'ajusten a les normes generals i particulars d'aquest PE com també a les normatives sectorials aplicables.
b) Amb caràcter general les activitats ociorecreatives que definixen l'ús específic d'àrea, les dotacions, infraestructures i serveis per al control i el manteniment del medi.
c) Àrees de pícnic
d) La utilització de foc en les zones habilitades per a tal fi com torradores en l'àrea de recreativa, sempre segons les determinacions de la legislació sectorial aplicable. En tot cas, aquesta zona ha de disposar de les mesures necessàries per a reduir el risc d'incendis com la instal·lació de paraments de protecció contra el vent, mataespurnes i neteja de la vegetació de l'entorn.
e) Instal·lacions d'educació i interpretació ambiental.
f) Instal·lacions vinculades a l'administració i gestió dels recursos ambientals del paratge.
g) Zones d'acampada sense perjudici de les autoritzacions necessàries segons la legislació vigent.
h) Obres i actuacions de millora de fonts i punts d'aigua, tant per a ús públic com per a la fauna.
i) Elements de mobiliari urbà com ara bancs, taules i papereres, com també indicadors de caràcter institucional relacionats amb l'ús públic del paratge i la gestió de l'àmbit territorial objecte del PE.
Article 66. Usos prohibits
1. En general, tots els que comporten una degradació ambiental o paisatgística d'aquests espais o dificulten la realització dels usos preferents.
2. Queden especialment prohibits:
a) La construcció o la instal·lació d'obres relacionades amb l'explotació de recursos vius.
b) Usos i activitats que comporten un notable impacte paisatgístic o ecològic.
c) La instal·lació de suports de publicitat o altres elements anàlegs, excepte aquells indicadors d'activitats, establiments i llocs que es consideren necessaris per a la correcta gestió del paratge. En tot cas cal ajustar-se a les normes que s'establisquen de disseny i instal·lació.
d) La construcció d'edificacions que no complisquen els condicionants establits pel planejament general o els contemplats en la part general d'aquesta normativa.
e) La utilització de foc per mitjà de foguerets, fogueres, barbacoes, etc., fora de les àrees especialment habilitades per a això.
f) La construcció de qualsevol tipus d'edificació, com també la realització d'obres d'infraestructures que siguen vulnerables o puguen modificar negativament el procés d'inundació en la zona recreativa de la Costa, tal i com estableix l'article 21 de la normativa del PATRICOVA. Per a la resta d'actuacions que es pretenguen realitzar en aquesta zona s'ha de comptar amb informe favorable dels organismes competents.
CAPÍTOL III
ÀREA FORESTAL
Article 67. Caracterització
Es tracta d'una zona d'alt valor natural on la vegetació proporciona un lloc idoni per als ecosistemes i recer d'un ampli espectre d'espècies faunístiques d'interés ecològic.
Els objectius plantejats per a aquesta categoria de protecció es poden sintetitzar en:
1. Preservar la qualitat ambiental.
2. Conservació de la vegetació existent, potenciació d'aquesta i de la seua regeneració natural.
3. Mantindre els processos ecològics essencials i la diversitat biològica del paratge.
4. Conservar i restaurar aquells elements arquitectònics singulars com també les fites paisatgístiques existents.
Plantejar aquests objectius suposa, necessàriament, una limitació de les possibilitats d'ús públic, permetent-se únicament aquells usos compatibles amb els objectius proposats, sobretot els de tipus científic i cultural.
Article 68. Localització
Comprén la totalitat de l'àmbit del paratge a excepció de les zones qualificades com a àrea recreativa. Aquest espai queda assenyalat i delimitat en els corresponents plànols d'ordenació del present PE.
Article 69. Usos permesos
Es consideren usos permesos, amb caràcter general, tots aquells destinats a afavorir la conservació i la potenciació dels valors naturals i al manteniment dels processos ecològics essencials i la diversitat biològica.
Article 70. Usos prohibits
1. Es consideren usos prohibits, amb caràcter general, tots els que comporten la degradació del medi o dificulten el desenvolupament dels usos permesos. En especial es prohibixen tots aquells usos i actuacions que no es troben directament vinculats a la millora i la conservació de la riquesa biològica de la zona o al desenvolupament d'activitats científiques i naturalístiques.
2. Queden específicament prohibits en aquests espais:
a) Suports de publicitat exterior de qualsevol tipus, com també qualsevol forma de publicitat, excepte indicadors de caràcter institucional destinats a proporcionar informació sobre la zona, sense que suposen deteriorament del paisatge.
b) Construccions o instal·lacions, de caràcter permanent o temporal, incloent tanques, lligats a l'activitat cinegètica o pecuària sense perjudici del que disposen les normes generals.
c) Instal·lacions esportives de qualsevol tipus, com també activitats esportives que puguen comportar degradació del medi natural, particularment les que impliquen la utilització de vehicles de motor. En general, qualsevol tipus d'instal·lació destinada a usos recreatius fora de les àrees específicament delimitades per a això en aquest pla especial.
d) El trànsit de vehicles motoritzats fora dels camins en els quals s'autoritza expressament, excepte per als serveis de vigilància i manteniment de la zona, prevenció i extinció d'incendis.
títol iv
ferramentes de gestió: projecte
d'ordenació integral del paratge natural
municipal serra DE l'ombria-pou clar
Article 71. Objectiu
L'objecte del Projecte d'ordenació integral del Paratge Natural Municipal Serra de l'Ombria-Pou Clar és realitzar una ordenació del territori per a assignar usos preferents del sòl i prevalences funcionals, permetent establir criteris de gestió, en alguns casos i gestionar directament, en altres. Aquest instrument va més enllà de la concepció tradicional de l'ordenació de muntanyes, tal com es desenvolupa en el Pla general d'ordenació forestal de la Comunitat Valenciana. El projecte estarà orientat per a la traducció a procediments operatius que deriven en:
- L'establiment de criteris objectius que permeten realitzar una avaluació de la potencialitat dels diferents usos dels espais agroforestals (ecològics, socials i econòmics) i, amb això, determinar les prioritats d'actuació, tant públiques com privades, assignant-los una suficient dotació econòmica i una adequada periodificació temporal.
- L'establiment d'indicadors que permeten realitzar el seguiment de la gestió i la verificació del seu grau de compliment, orientat a la definició i l'aplicació dels objectius, principis i criteris de sostenibilitat recollits en els estàndards de gestió forestal sostenible del PEFC i del FSC en les seues versions d'aplicació a Espanya.
Totes les actuacions plantejades en l'àmbit de la zona d'estudi han d'adaptar-se obligatòriament a les previsions de la normativa sectorial existent en aquest.
Article 72. Contingut mínim del Projecte d'ordenació del Paratge Natural Municipal Serra de l'Ombria-Pou Clar
El projecte ha de contindre els documents inclosos en els títols que a continuació apareixen. Cada document ha de contindre, almenys, la informació que s'especifica per a cada un d'ells en els punts següents. Encara que l'estructura del projecte és molt pareguda a la dels projectes convencionals d'ordenació de muntanyes, l'enfocament ha de ser integral i orientat cap a l'ús multifuncional del recurs forestal, adaptant les metodologies i intensitats dels mètodes d'inventari a l'objectiu perseguit amb el projecte i a l'ús previst dels recursos.
- I. Inventari forestal fitoclimàtic i del medi natural
II. Objectius inicials, normativa aplicable, antecedents de planificació, anàlisi del paisatge i historial d'usos
III. Planificació
IV. Annex d'avaluació i mesura d'indicadors de sostenibilitat
- I. Inventari forestal fitoclimàtic i del medi natural
El contingut mínim d'aquest punt s'estructurarà de la forma següent:
I.1. Estat legal
I.2. Estat natural
I.3. Estat socioeconòmic
I.4. Estat dels recursos
S'elaborarà una cartografia temàtica, a escala 1:5.000 de tots aquells punts, que hagen sigut inventariats i permeten la seua representació geogràfica.
- II. Objectius inicials, normativa aplicable, antecedents de planificació, anàlisi del paisatge i historial d'usos
L'objectiu és, analitzada la situació actual i real de la zona, i coneguda la seua potencialitat, analitzar els possibles usos i objectius de gestió, que permeten l'equilibri sostenible dels aspectes econòmics, ecològics i socials de la muntanya.
II.1. Introducció
II.2. Objectius inicials
II.3. Normativa aplicable
II.4. Antecedents de planificació
II.5. Anàlisi del paisatge
II.6. Historial d'usos
- III. Planificació
L'objectiu és portar a la pràctica, a través de mesures generals i específiques d'actuació-gestió, el pas de la situació actual del sistema, a l'estat final. Per a això, en funció dels objectius definits en el punt anterior, i de la divisió territorial en àrees de gestió homogènia efectuada, es realitzarà la planificació d'usos i actuacions.
Cadascuna de les àrees homogènies serà ordenada multifuncionalment per mitjà de l'assignació i la regulació d'usos, l'ordenació de la vegetació i la dels usos i aprofitaments. Aquesta planificació inclourà una primera part de caràcter general a llarg termini, i una segona part de caràcter més operatiu, que inclourà el desenvolupament dels programes d'actuació necessaris a curt termini.
III.1. Pla general. Objectius
En el pla general és un document de caràcter estratègic en què s'establiran les directrius generals de gestió. Aquestes directrius d'usos establiran les prevalences funcionals, vocacions i usos preferents, compatibles, subordinats i incompatibles.
Encara que el grau de detall de cada un dels conceptes serà el que precisen els objectius i usos preferencials establits, s'han de definir els mètodes de gestió del recurs, de manera que s'identifique el punt de partida d'aquest, el seu objectiu final i el mètode de treball que garantisca la seua sostenibilitat i evolució cap a l'objectiu previst.
III.2. Pla especial
El Pla especial té caràcter de planificació tàctica i ha de contindre el desenvolupament quantificat i localitzat, espacialment i temporalment, de les indicacions realitzades en el Pla general, per mitjà de propostes d'actuació concretes sobre les distintes unitats territorials de gestió. Es realitzarà per a un abast temporal de 10 anys, dividint-se en:
- Pla especial d'intervenció: gestió i infrastructures.
- Pla especial d'intervenció: usos i aprofitaments, ha de contindre necessàriament la regulació de l'activitat cinegètica, excursionisme i senderisme i l'activitat agrícola.
- Pla especial d'intervenció: foment.
Article 73. Terminis
La conselleria competent en matèria de medi ambient elaborarà en el termini d'un any, comptador des de la declaració del paratge natural municipal, el Pla general d'ordenació del Paratge Natural Municipal Serra de l'Ombria-Pou Clar que inclou els objectius mínims anteriorment citats.
TÍTOL V
NORMES PER A LA GESTIÓ DEL PARATGE NATURAL
Article 74. Règim general
1. L'administració i la gestió del paratge natural municipal correspon a l'Ajuntament d'Ontinyent.
2. La conselleria competent en matèria de medi ambient pot prestar a l'ajuntament l'assistència tècnica necessària i l'assessorament per a la gestió del paratge natural municipal.
3. El règim de gestió del paratge atendrà al marc establit amb caràcter genèric per als paratges naturals municipals per la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, com també a les determinacions específiques que establix en la matèria el Decret 161/2004, de 3 de setembre, del Consell, de regulació dels paratges naturals municipals.
4. La gestió del paratge, quant al funcionament d'instal·lacions, equipaments i serveis, pot delegar-se d'acord amb el que preveu la Llei 11/1994, de 27 de desembre, de la Generalitat, d'espais naturals protegits de la Comunitat Valenciana. Aquesta gestió també pot encomanar-se a altres entitats de dret públic o concertar-se amb institucions o entitats de naturalesa privada.
5. L'Ajuntament d'Ontinyent pot promoure, per a assegurar la participació efectiva en la gestió del paratge dels agents socials i econòmics implicats en el paratge i d'altres administracions públiques, la constitució d'una entitat mixta amb participació de les administracions autonòmiques i local, de l'organisme de conca i del sector privat, tal com una fundació, un consorci o un altre tipus de figura prevista en la legislació vigent.
Article 75. Consell de Participació del Paratge Natural Municipal
Com a òrgan col·legiat de caràcter consultiu, amb la finalitat de col·laborar en la gestió i canalitzar la participació dels propietaris i interessos socials i econòmics afectats s'ha creat el Consell de Participació del Paratge Natural Municipal Serra de l'Ombria-Pou Clar, segons s'estableix en l'acord de declaració del paratge, atenint-se d'aquesta manera al que ha previst l'article 7.3 del Decret 161/2004, de 3 de setembre, del Consell, de regulació dels paratge naturals municipals.
TÍTOL VI
MECANISME DE FINANÇAMENT
Article 76. Règim general
1. El finançament de la gestió del paratge natural municipal correrà per compte de l'Ajuntament d'Ontinyent sense perjudici de la responsabilitat assumida i els recursos destinats actualment a l'àrea forestal del paratge per part dels serveis forestals de la conselleria competent en matèria de medi ambient.
2. L'Ajuntament d'Ontinyent habilitarà en els seus pressupostos els crèdits necessaris per a la correcta gestió del paratge natural municipal.
3. La conselleria competent en matèria de medi ambient pot participar en el finançament del paratge natural municipal, d'acord amb l'article 10 del Decret 161/2004, de 27 de desembre, del Consell, de regulació dels paratges naturals municipals, sense perjudici dels mitjans econòmics que poden aportar altres entitats públiques o privades que puguen tindre interés a coadjuvar al manteniment del paratge natural municipal.
TÍTOL VII
RÈGIM SANCIONADOR
Article 77. Règim sancionador
1. La inobservança o la infracció de la normativa aplicable al paratge natural municipal serà sancionada de conformitat amb la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, sense perjudici de l'exigible en via penal, civil o de qualsevol altre ordre en què puga incórrer.
2. Els infractors estaran obligats, en tot cas, a reparar els danys causats i a restituir els llocs i elements alterats a la seua situació inicial.
3. L'Ajuntament d'Ontinyent donarà part de tots els incompliments i les infraccions que detecte en l'àrea del paratge a l'òrgan competent de la conselleria.
4. L'òrgan sancionador informarà periòdicament de l'estat dels expedients sancionadors per infraccions dins del paratge a l'Ajuntament d'Ontinyent.